ئەنتۆراج (زنجیرەی تەلەڤیزیۆنی)

***ئەنتۆراج*** () زنجیرەیەکی ئەمریکی کۆمیدی درامییە، لەسەر کەناڵی ئێچ بی ئۆ  لە ١٨ی تەممووزی ساڵی ٢٠٠٤ دەستی پێکرد، و لە ١١ی ئەیلوولی ٢٠١١ بە ھەشت وەرز کۆتایی ھات. زنجیرەکە لە لایەن دۆگ ئێڵن دروستکراوە و تا بەشێکی زۆریشی نووسیوە، باس لە پیشەی ئەستێرەی سینەما ڤینست چەیش و ھاوڕێکانی منداڵی لە کوینز لە شاری نیویۆرک، و کارەکانیان بۆ ژیانانەوەی پیشەکانیان لە لۆس ئانجلەس، دەکات.

مارک والبێرگ و ستیفن ڵێڤنسن وەک بەرھەمھێنەری جێبەجێکاری نمایشەکە خزمەتیان کرد، و بنچینەکەی پشت بە ئەزموونەکانی مارک وەک ئەستێرەیەکی سینەمایی بەرزبووەوە دەبەستێت. زنجیرەکە ھاوڕێیەتی پیاوانە و ژیانی ھۆلیوودی سەردەم پیشان دەدات. نمایشەکە بە چەندین ئەکتەری بەناوبانگ، و وەرزشوان و چەندەھا کەسی بەناوبانگی تر وەک میوانی ئەستێرە و ڕۆڵەکانی کامیۆی تێدایە، کە ڕۆڵی خەیاڵی خۆیان دەگێڕن.

## پێشخستن
بەپێی مارک والبێرگ، بیرۆکەی ئەنتۆراج لە سەرەتادا لە پرسیاری یاریدەدەرەکەی کە ئایە دەتوانن والبێرگ و ھاوڕێکانی تۆماربکەن، کە بە "پێکەناوی" ئاماژەی بۆ دەکرد. ڕاپۆرتەکانی تر دانپێدان بە ئێرێک وێنیستین، ھاوڕێیەکی کۆنی والبێرگ، بۆ بیرۆکەی تۆمارکردنی کۆمەڵێک ھاوڕێی ئەکتەرێک، دەدات. بەھەرحاڵ، بەپێی دۆنی کاڕۆڵ، کە بیرۆکەی کەسایەتی تورتڵی لێوەرگیراوە، بیرۆکەی ئەکتەر و ھاوڕێکانی لەوەوە ھاتووە. لە سەرەتادا وەک بیرۆکەی پەرتووکێک دروستبوو، کە سەرنجی دەخستە سەر ژیانی کاڕۆڵ و ئەزموونەکانی لەگەڵ والبێرگ، بە ناونیشانی *ھوود بۆ ھۆڵیوود، چیرۆکی سەرباز*ێک دەبوو.

بۆ ئەوەی زیاتر گاڵتەپێکەر بێت بۆ شێوازی ژیانی ھۆڵیوود، شێوازی خەیاڵی لە باتی فیلمی بەڵگەنامەیی بۆ پاراستنی ناوەڕۆکی سووک، و خۆ دوورگرتن لە تۆمارکردنی ژیانی توندووتیژی ڕابردووی والبێرگ، بەکارھێنراوە. وا بڕیاربوو ڤینسنت چەیس زیاتر لە والبێرگ بچێت، بەڵام بڕیاردرا کە ھەندێک لە چالاکییەکانی ئەو و ھاوڕێکانی (بە تایبەتی ھەندێک بەش لە ڕابردووە تاوانییەکانیان) بۆ سەر تەلەڤیزیۆن گونجاو نییە. لە کاتێکی تردا ڕێگایەکی سووکتر ھەڵبژێردرا.

## ئەکتەر و کەسایەتییەکان
[thumb|left|250px|کەسایەتییە سەرەکییەکانی ''ئەنتۆراج''. لە چەپەوە بۆ ڕاست: [ئاری گۆڵد (جێڕیمی پیڤن)، و ئێرێک "ئی" مورفی (کێڤن کۆنۆڵی)، و ڤینسنت "ڤینس" چەیس (ئەدریان گرینیر)، و تورتڵ (جێری فێرارا) و جۆنی "دراما" چەیس (کێڤن دیڵن).]]
ئەنتۆراج بە دەوری ڤینسنت چەیس (ئەدریان گرینیر) دەسوڕێتەوە. باشترین ھاوڕێ و بەڕێوبەرەکەی ئێرێک مورفی (کێڤن کۆنۆڵی). "ئی" کە ھاوڕێکانی پێی بانگ دەکەن، لەسەر ھاوڕێکەی مارک والبێرگ و بەرھەمھێنەری جێبەجێکار ئێرێک وێنیستین دروستکراوە. کە ھەروەھا ئەوە باس کرا کە لە بەڕێوبەرەکەی مارک والبێرگ، ستێفن لێڤینسن، وەرگیراوە.

نیوە برا گەورەکەی ڤینسنت، جۆنی "دراما" چەیس (کێڤن دیڵن)، شێفی تایبەتی، و ڕاھێنەر و پاسەوانی ڤینسە. جۆنی ئەکتەرێکی نمرە سییە کە لە گەنجیدا لە نمایشی خەیاڵی ڤایکینگ کوێست ڕۆڵی گێڕاوە. ڕۆڵە نوێکەی لە نمایشی خەیاڵی پێنج شارەکە خەریکە ھەندێک لە ناوبانگ و پیشەکەی زیندوو دەکاتەوە، بەڵام ھێشتاش دانپێدانێکی کەمتر لەوەی دەیویست بەدەستیھێنا. لەگەڵ بەردەوامی نمایشەکە، دراما ڕۆڵی زیاتر و زیاتری وەرگرت. نمایشەکە بە بەدەستھێنانی دراما نمایشێکی ئەنیمەیشنی تەلەڤیزیۆنی بە ناوی "جۆنی بەنانەس" و دەستکەوتنی فیلمێکی تەلەڤیزیۆنی بە یارمەتی ڤینس تەواوبوو. کەسایەتی دراما لەسەر جۆنی "دراما" ئەلڤز (ئامۆزای مارک والبێرگ) دروستکراوە، کە دۆنی والبێرگ بۆ دوور ڕاگرتنی برا بچووکەکەی لە کێشە بە کرێی گرت.

ئەنتۆراج بە سووڕانەوە بە دەوری سەلڤاتۆر "تورتڵ" ئەسانتێ (جێری فێرارا)، کە یەکێکی تر لە ھاوڕێ کۆنەکانی ڤیسنتە، تەواو دەبێت. ڕۆڵی فەرمی تورتڵ شۆفێر و یاریدەدەری ڤیسە، لەگەڵ ئەوەی زۆربەی کات نرخەکەی بەو شێوە شایەنی گوومانە. ئەم کەسایەتییە لەسەر "گۆفەر"ی پێشووی والبێرگ دۆنی کارۆڵ ناسراو بە "دۆنکی" دروستکراوە. کارۆڵ لە بۆستنەوە لە سەرەتادا بۆ ڕۆڵەکە ھڵبژێردرا، بەس دواتر لەبەر بڕیاری ئەوەی ئەوان دەیانەوێت ڕۆڵەکە بۆ کەسێکی نیویۆرک بێت ھەڵوەشێنرایەوە. کارۆڵ لە ۱٨ی کانوونی یەکەمی ۲۰۰٥دا دوای سەکتەیەکی ئاسم کۆچی دوای کرد.

ئاری گۆڵد (جێڕیمی پیڤن) بریکارە ڕەقە خۆشویستراوەکەی ڤینسە. ڕۆڵەکە چەندین پاڵاوتن و خەڵاتی ئێمی بۆ پیڤن بەدەستھێنا. ئاری لەسەر بریکارە ڕاستەقینەکەی والبێرگ ئاری ئیمانوێڵ دروستکراوە.

کۆنۆڵی، گرینیر، دیڵن، فێرارا، پیڤن بۆ ھەەر یەکێک لە ئەڵقەکانی کردنەوەی ھەموو زنجیرەکە دانپێدانیان وەرگرتووە. دێبی مەزار، کە ڕۆڵی ئەستێرەی میوانی دووبارەبووەوەی شونای لە وەرزی ۱ ھەبوو، و بۆ کردنەوەی دانپێدانی وەرزی ۲ بەرزکرایەوە. دەرکەوتنی لە وەرزی ۳ لەبەر دووگیانییەکەی سنوورداربوو بەڵام مەزاز کۆتا دووبارەبوونەوە دەرکەوتنی لە ئەڵقەی ٤۲ (کۆتاییی وەرزی سێیەم) ئەنجامدا. مەزار لە وەرزی ٤دا ٨ ئەڵقە دەرکەوت و بە ئەسترەی میوانی تایبەت دانیپێنرا. مێڵیسا گۆڵد (پێڕی ڕیڤز) و لۆید (ڕێکس لی) لە دوو وەرزی یەکەمدا ڕۆڵی دووبارەبووەوەیان ھەبوو. لە وەرزی سێیەمەوە، ڕیڤز و لی وەک "سەرەکی" لە کۆتای داپێدانی ئەڵقەکانی کە تێیدا دەرکەوتن دانیانپێنرا. لە وەرزی چوارەوە ڕیڤز دانپێدانی کردنەوەی وەردەگرت، لی بۆ دانپێدانی کردنەوەی وەرزی پێنجەم زیاد کرا. لە وەرزی چواردا، ریس کۆیرۆ، کە ڕۆڵی بیڵی واڵش دەگێڕێت، دانپێدانەکانی کۆتاییی شەش ئەڵقەی یەکەمی وەرزەکە بوو بە "سەرەکی". بەھەر حاڵ، کاتێک کەسایەتییەکەی لە ئەڵقەی ٥۲ (وەرزی ٤، ئەڵقەی ۱۰) گەڕایەوە، ئەو دیسانەوە بە ئەستێرەی میوان دانیپێنرایەوە، لە وەرزی حەوتەمدا دیسانەوە وەک ئەستێرەی میوانی تایبەتی دووبارەبووەوە دەگەڕێتەوە و دووبارە لە کۆتاییی وەرزی ھەشتەمدا بە "سەرەکی" دانیپێنرایەوە. ئیمانوێڵ شیریکی ڕۆڵی کچە ھاوڕێکەی ئێستا و پێشووی ئی سڵۆن مککوێویک وەک ئەستێرەی میوانی دووبارەبووەوە لە وەرزی ۲ بۆ ٥ دەگێڕێت، و لەگەڵ دەستپێکی وەرزی ٦دا، دانپێدانی وەک "سەرەکی" لە دانپێدانی کۆتایی وەرگرت. میوانی ئەستێرە گاری کۆڵ لە سێ ئەڵقەی وەرزی ٥دا وەک بریکار ئاندرو کڵاین ڕۆڵی گێڕا، و لەگەڵ دەسپێکی وەرزی ٦دا وەک "سەرەکی" لە دانپێدانی کۆتاییدا دانپێنرا و لە وەرزی ۷دا وەک میوانێکی ئەستێرەی تایبەت گەڕایەوە. سکۆت کان میوانی ئەستێرەی لە دوو ئەڵقەی وەرزی ٦دا وەک سکۆت لاڤین دەرکەوت، و لە وەرزی ۷ و ٨دا، ئەو وەک "سەرەکی" لە دانپێدانەکانی کۆتاییدا دانیپێنرا.

### کەسایەتییە دووبارەبووەکان

ئەنتۆراج خاوەنی چەندین کەسایەتی دووبارەبووەوەیە. ھەندێکیان خەیاڵییە، وەک تێرانس مککوێویکی ماڵکۆڵم مکدوێڵ، و کاتێک ھەندێکی تر ئەکتەرن، وەک مارک والبێرگ، و بۆب ساجێت، و پوڵی شۆر، و جەیمی لین سیگلەر، و ماندی مۆر، و ساشا گرێی، و سیس گرین وەک کەسایەتی خۆیان دەرکەوتوون.

### میوان و کامیۆکان

بە گشتی ئەنتۆراج لە ھەر ئەڵقەیەکدا میوانێکی بەناوبانگی دەبێت، وەک ئەکتەر، و دەرھێنەری فیلم، و بەرھەمھێنەری فیلم، و مۆسیقاژەن، و وەرزشوانی پڕۆفیشناڵ کە ڕۆڵی خۆیان دەگێڕن. بەناوبانگەکانی وەک پیتەر جاکسۆن، و کریستینا ئاگیلێرا، و کانیێ وێست، و کورتیس جاکسۆن، و تۆم برادی، و جێسیکا ئەلبا، و گاری بوسی، و لاری دەیڤد، و سکارلێت جۆھانسن، و جەیمز کامێرۆن، و دێنیس ھۆپەر، و ماڕتن سکۆڕسێزی، و مات دەیمن، و ئێمینێم، و لێبرۆن جەیمس مارک کوبان، و جۆن کلیز فیڵ میکێڵسۆن و چەندینی تر لە زنجیرەکەدا دەرکەوتوون.

## ئەڵقەکان
## فیلمی گێڕانەوە
لە ئابی ۲۰۱۰دا، کاتێک ڕاگەیەندرا کە وەرزی ھەشتەم کۆتا وەرزی *ئەنتۆراجە*، دروستکەر دۆگ ئێڵن ویستی خۆی بۆ فیلمێکی گێڕانەوەیی دەربڕی.

لە ئەیلوولی ۲۰۱۲دا، ئەو دڵنیاکرایەوە کە ئێڵن سیناریۆکەی نووسیوە و دوای شەش مانگ لە کۆتایی زنجیرەکە شوێن دەگرت. لە کانوونی دووەمی ۲۰۱۳دا، فیلمەکە بە فەرمی گڵۆپی سەوزی بۆ ھەڵکرا، و دڵنیاکرایەوە کە ئێڵ دەریدەھێنێت و واڕنەر بڕازەرز بڵاوی دەکاتەوە. بەھەر حاڵ، لەگەڵ ھاتنی ئەیلوولی ۲۰۱۳دا، ڕاپۆرت جیا جیا دەرچوو کە باس لە کێشە لەگەڵ بەرھەمھێنان و ڕێکەوتن لەگەڵ دەستەی ڕۆڵگێڕان دەکات، ئێڵن ڕایگەیاند کە فیلمەکە "ڕۆژانە ئەگەری کەمتر و کەمترە". لە تشرینی یەکەمی ۲۰۱۳دا، دەستەکە بە ڕێکەوتن گەیشتن، و ڕۆشتنی فیلمەکە بۆ پێشەوە دڵنیابوویەوە. تۆمارکردنی سەرەکی لە ۱۹ی شوباتی ۲۰۱٤ دەستیپێکرد، ئەستێرەکانی فیلمەکە کێڤن کۆنۆڵی، ئەدریان گرینیر، کێڤن دیڵن، جێری فێرارا، جێڕیمی پیڤن، ڕێکس لی، دێبی مەزار، پێڕی ڕیڤز، ئیمانوێڵ شیریکی، ریس کۆیرۆ بوون، و ھەروەھا کەسایەتی نوێ کە بیڵی بۆب سۆرنتۆن و ھاڵی جۆیڵ ئۆسمنت ڕۆڵەکەیان گێڕابوو زیادبووبوون. فیلمەکە لە ۳ی حوزەیرانی ۲۰۱٥ دەرچوو، بێھیوایی ڕەخنەیی و شکستی دارایی بەدەستھێنا.

## خەسڵەت و تایبەتمەندییەکان
### ھاوڕێیەتی پیاوەکان
بابەتێکی دووبارە لە *ئەنۆتراجدا* ھەیە زۆر دووبارە بۆتەوە ئەویش ھێزی ھاوڕێیەتی پیاوانە و گرنگێتی لەسەر کارە. دروستکەری زنجیرەکە دۆگ ئێڵن وتی: "*ئەنتۆراج* کار دەکات چونکە دەربارەی ھاوڕێیەتی پیاوانەیە. کەشەکەی ھۆڵیوود خۆشە بەس لە ڕاستیدا دەربارەی پەیوەندی نێوان ئەم پیاوانەیە." دواتر زیادی کرد کە "لە کۆتاییدا، بابەتی نمایشەکە ھاوڕێیەتی و خێزانە. لەوانەیە کەسایەتییەکان بڵینگیان ھەبێت، بەڵام ئەوان لەو پیاوانەن کە ئاگەداری یەکتر دەبن. ئەم بڕبڕەی نمایشەکەیە. ئەگەر تەنھا دەربارەی شێوازێکی ژیانی خەیاڵی بێت، ئەوا پەیوەندیدار نابێت."

ئەم ڕایە لە لایەن جێڕمی پیڤن کە ڕۆڵی بریکاری بەھرەکان ئاری دەگێڕێت پاڵپشتی کرا، "ئەگەر تەنھا نمایشێک دەربارەی بەدیھێنانی ئارەزووەکان بێت و پیاوان (سێکس)یان دەست بکەوێت لەبەر ئەوەی باشترین ھاوڕێیان بەناوبانگە، ئەوا سەرنجڕێکێش نەدەبوو."

بۆ بەھێزکردنی پەیوەندی نێوان ئەکتەرەکان، تەنھا ئەو ئەکتەرانەی پەیوەندیان بە نیویۆرکەوە ھەیە ھەڵبژێردراون.

### شێوازی ژیانی ھۆڵیوود
ئەڵقەکانی نمایشەکە سەرنجدەخاتە سەر، بێجگە لە ھاوڕێیەتی‌ نێوان چوار کەسایەتییە سەرەکییەکە، شێوازی ژیانی ھۆڵیوود. بۆ ئەوەی ڕێوشوێن و ھەڵسوکەوتەکان زیاتر ڕاست دەربکەوێت، زۆربەی ئەڵقەکانی *ئەنتۆراج* بە دەرکەوتنی یەک میوانی ئەستێرە یان زیاتر بە ڕۆڵی خۆیان تایبەتە.

## پێشوازیکردنی ڕەخنەیی
*ئەنتۆراج* بەسەرداچوونەوەی ئەرێنی لە ڕەخنەگرانەوە بە درێژایی زرۆبەی کاتی نمایشەکەی وەرگرت، و زۆرێک ستایشی ڕۆڵگێڕانی پیڤن وەک ئاری گۆڵد و ڕۆڵگێڕانی دیڵن وەک جۆنی چەیس کرد. لەسەر مێتاکریتیک، نمایشەکە بۆ وەرزی یەکەم ٦٨\۱۰۰، بۆ وەرزی سێیەم ۷۳\۱۰۰، بۆ وەرزی پێنجەم ۷۱\۱۰۰، بۆ وەرزی حەوتەم و ھەشتەم ٦۱\۱۰۰، بەدەستھێنا. واڵ ستریت جۆرناڵ لێدوانی لەسەر نووسینەکە دا، وتی "نزیکەی ھەموو کات زیرەک، و تیژ و خۆشە." کێن تاکەر لە ئینتەرتەینمەنت ویکڵی، وەرزی سێیەمی بە "بە شێوەیەکی چاوەڕواننەکراو چێژبەخشە" بانگ کرد. لە ۲۰۰۹دا، تاکەر سەرنجی یەکەم پەخشی وەرزی شەشەمی دا، کە "نمایشەکە ئەوەندە خوش نەماوە". وەرزی حەوت، لەگەڵ بەدەستھێنانی بەسەرداچوونەوەی ئەرێنی بە گشتی، پێشوازیکردنی بە بەراورد بە وەرزەکانی پێشوو تێکەڵتر بوو چونکە "ھەمووی لەوانەیە ھەستی بە ناسیاوی دەکرد."

وەرزی ھەشتەمی کۆتاییی نمایشەکە لەگەڵ بەسەرداچوونەوەی تێکەڵ خۆی دۆزییەوە، و نرخاندنی ٤۳% لەسەر ڕاتن تۆمەیتۆز بەپێی ۱٤ بەسەرداچوونەوە بەدەستھێنا، "ڕووخسارە ناسراوەکان  ھەموو کات ئاسوودە بەخشە، بەڵام لەگەڵ باشترین چیرۆکەکانی پشت *ئەنتۆراج*، کۆتاییی زنجیرەکە وەک کۆتاییی بەزەیییە."

## خەڵات و پاڵاوتنەکان

[thumb|دۆگ ئێڵن لە ٦٨ەم ئاھەنگی دابەشکردنی [خەڵاتی پیبادی بۆ *ئەنتۆراج*]]
زنجیرەکە بۆ ۲٦ خەڵاتی ئێمی پڕایم تایم پاڵێورا، و شەشی لە بەشەکانی ڕۆڵگێڕان، و دەرھێنان، و نووسین، و زنجیرەیەکی کۆمیدیی دیار، بردەوە. جێڕمی پیڤن چوار جار بۆ باشترین ئەکتەری یاریدەدەر لە زنجیرەیەکی کۆمیدی پاڵێورا، و سێ جار بەدوای یەکدا لە ساڵەکانی ۲۰۰٦ و ۲۰۰۷ و ۲۰۰٨ بردییەوە. کێڤن دیڵن سێ پاڵاوتنی بۆ باشترین ئەکتەری یاریدەدەر لە زنجیرەیەکی کۆمیدی لە ساڵەکانی ۲۰۰۷، و ۲۰۰٨، و ۲۰۰۹دا وەرگرت. زنجیرەکە لە ساڵەکانی ۲۰۰۷، و ۲۰۰٨، و ۲۰۰۹ بۆ باشترین زنجیرەی کۆمیدی پاڵێورا. ھەروەھا شەش پاڵاوتنی دەرھێنان و دانەیەکی نووسینی وەرگرت.

بۆ ۱٤ خەڵاتی گۆڵدن گڵۆب پاڵێورا، و پیڤن و زنجیرەکە ھەموو ساڵێک بۆی دەپاڵێوران. پیڤن لە ۲۰۰٨دا خەڵاتی ئەکتەری یاریدەدەری بردەوە. دیڵن لەپاڵ پیڤن لە ساڵی ۲۰۰٨دا بۆ بەشی ئەکتەری یاریدەدەر پاڵێورا، و لە ساڵی ۲۰۰۹دا پیڤن لەگەڵ کێڤن کۆنۆڵی پاڵێورا.

بۆ شەش خەڵاتی ڕێکخراوی ئەکتەرەکانی شاشە پاڵێورا - پیڤن بە سەربەخۆی و دەستەی نووسین، و چوار خەڵاتی سەندیکای دەرھێنەرە ئەمریکییەکان، و چوار خەڵاتی سەندیکای بەرھەمھێنەرە ئەمریکییەکان - لە ۲۰۰٦دا بردەوە، و چوار خەڵاتەکانی سەندیکای نووسەرە ئەمریکییەکان. ھەروەھا خەڵاتی پیبادی لە ۲۰۰٨دا بردەوە، "بۆ پیکەرازەکەی و ئاماژەی لەسەر شاری تینسێڵ برد."

## بووارەکانی ماڵەوە
ھەموو وەرزەکانی زنجیرەکە لەسەر دیڤیدی بڵاوکرایەوە، و وەرزی سێیەم بە دوو بەش بڵاوکرایەوە. وەرزەکانی شەش، و حەوت، و ھەشت لەسەر دیڤیدی بلو رەی بڵاوکرایەوە. کۆکراوەیەکی تەواوی زنجیرەکە، و کۆکراوەی ھەموو وەرزەکان، و خەسڵەتی تایبەت لە وەرزی سەربەخۆ دەرچوو، لەسەر ھەر یەکێک لە دیڤیدی و بلو رەی دەرچوو.

## بڵاوکردنەوەی نێودەوڵەتی
*ئەنتۆراج* لە چەندین وڵاتی دەرەوە ڕیکلامی بۆ کرا، زۆربەی کات ئێچ بی ئۆ پەخشی دەکرد، و بە تەواوەتی لە ڕێگەی ئێچ بی ئۆ ماکس و ئێچ بی ئۆ پەخشکرا، دوو بەش دروستکرا، یەکەمیان ڕاستەقینەکە بوو کە لە لایەن ئێچ بی ئۆ پەخشکرا، دووەمیان ئەوە بوو کە دیمەنە سێکسی و ڕووتەکان لێ قرتێنرا، کە لە وڵاتەکانی دەرەوەدا بۆ بڵاوکردنەوەی زانینی خۆماڵی پەخش دەکرا.

لە ویلایەتە یەکگرتووەکان، زنجیرەکە لەسەر وێستگە ناوخۆییەکان و دەبلیو جی ئێن ئەمریکا لە وەرزی ۲۰۱۱-۱۲ بڵاوکرایەوە،

## سەرچاوەکان

## بەستەرە دەرەکییەکان
* 
* 
* 

پۆل:ئەنتۆراج (زنجیرەی تەلەڤیزیۆنی)
پۆل:بەرنامە تەلەڤیزیۆنییەکان بە زمانی ئینگلیزی
پۆل:ئەو زنجیرە تەلەڤیزیۆنییانەی کە تەلەڤیزیۆنی واڕنەر بڕۆز بەرھەمیھێناوە
پۆل:ئەو زنجیرانەی خەڵاتی بافتایان وەرگرتووە
پۆل:بەرنامە ڕاستەقینەکانی ئێچ بی ئۆ
پۆل:بەرنامە تەلەڤیزیۆنییەکان کە خەڵاتی پیبۆدییان وەرگرتووە
پۆل:ئەو بەرنامانەی خەڵاتی ئێمیان وەرگرتووە
پۆل:زنجیرە تەلەڤیزیۆنییە کۆمیدییە ئەمریکییەکانی پەیوەست بە ئێڵ جی بی تی دەیەی ٢٠١٠
پۆل:ئەو بەرنامانەی خەڵاتی ئێمییان وەرگرتووە
پۆل:ئەو زنجیرە تەلەڤیزیۆنییانەی کە خەڵاتی پرایم تایم ئێمیان وەرگرتووە
پۆل:بەرنامە تەلەڤیزیۆنییەکان کە وەرگیراون بۆ فیلم
پۆل:ئەو بەرنامە تەلەڤیزیۆنیانەی لە لۆس ئانجلەس داندراون
پۆل:فرەنچایزی تەلەڤیزیۆن